**VOLONTERSKI PROGRAM SREDNJE ŠKOLE GLINA**

**POLAZIŠNE OSNOVE – zašto pokrećemo volonterski program?**

Uvođenjem i pokretanjem ovakvog volonterskog programa želimo istaknuti dobrobiti volontiranja za učenike, našu školu i korisnike volonterskih usluga.

Škola, kao odgojno-obrazovna institucija, može promicati, poticati i organizirati volonterski rad. Uloga škole, u ovom kontekstu, uključuje: informiranje učenika/ca o vrijednostima i mogućnostima volontiranja te pružanje podrške učenicima/ama kod organiziranja volonterskih aktivnosti unutar i izvan škole.

Učenici/ce volontirajući razvijaju samopoštovanje, stječu nova znanja i vještine te nova poznanstva, osjećaju se korisnima te korisno provode svoje slobodno vrijeme, a neki od njih, volontirajući za druge, stječu svoja prva profesionalna iskustva. Smatramo da mladi volontiranjem razvijaju razumijevanje za društvene probleme i suosjećanje s drugima; uče socijalne vještine i razvijaju moralne i etičke koncepte te volontirajući imaju utjecaj na društvene promjene. Sve navedeno od posebnog je značaja u kontekstu promjene razumijevanja obrazovanja, gdje se naglasak stavlja na cjeloživotno učenje, posebice na neformalno obrazovanje i iskustveno učenje.

Škola, s druge strane, uvođenjem volonterskog programa dobiva školski kurikulum obogaćen novim vrijednostima i vještinama (posebno u kontekstu građanskog odgoja i obrazovanja), povećanu kvalitetu rada te odnosa između nastavnika/ca i učenika/ca. Važno je istaknuti da učenici/ce volonteri/ke mogu pružiti i dodatnu pomoć školskom osoblju; mogu utjecati na smanjenje negativnih oblika ponašanja među mladima, a zasigurno će pomoći i u stvaranju jačeg partnerstva s cjelokupnom zajednicom te promicanju pozitivne slike o školi u javnosti.

**VOLONTERSKI PROGRAM MEĐUGENERACIJSKE I HUMANITARNE PODRŠKE**

**Naziv školskog volonterskog kluba: Volonterski klub Srednje škole Glina**

**Naziv volonterskog programa: Volonterski program međugeneracijske i humanitarne podrške**

**Cilj**: Razvoj i poticanje volonterskih projekata radi njegovanja solidarnosti i senzibilnosti djece i mladih za potrebe društva kroz organizirane volonterske aktivnosti učenika

**Specifični ciljevi**:

* pomoć starijima i nemoćnim sugrađanima
* pomoć pri poboljšanju učeničkih postignuća

**Vrijednosti i načela djelovanja:**

Solidarnost, humanost, nenasilje, uvažavanje, različitost, suradnja, međusobno razumijevanje, empatija, odgovornost, transparentnost i ekonomičnost, interkulturalnost

**Mjesto provedbe volonterskog programa:**

Srednja škola Glina

Knjižnica i čitaonica Glina

Dom za starije i nemoćne Glina

Gradsko društvo Crvenog križa Glina

**Ciljna skupina i korisnici:**

Učenici Osnovne škole Glina i Srednje škole Glina –pomoć pri učenju (15 učenika, osnovni i srednjoškolski uzrast)

Korisnici Doma za starije i nemoćne Glina ( 50 korisnika, 65 godina i više)

**Organizacijska struktura volonterskog programa:**

Koordinator će pratiti učenike za vrijeme njihovih volonterskih aktivnosti (propitivati njihovo zadovoljstvo trenutnim volonterskim aktivnostima u koje su uključeni, izazove s kojima su se susretali, pomoći im u rješavanju eventualnih problema...)

Volonterskim programom na terenu upravlja koordinator volontera koji u dogovoru s programskim timom , za svoje zamjenike može odabrati educirane nastavnike iz područja upravljanja volonterskim programom ili volontere iz Volonterskog centra Glina uz prethodnu najavu volonterima i programskom timu.

Sastanci bi se održavali u stalnim terminima i na istom mjestu kako bi se olakšalo organiziranje u skladu s drugim obvezama učenika

**Informiranje o volonterstvu i promocija volonterstva u školi:**

O vrijednostima volonterstva i mogućnostima volontiranja učenike bi informirali postavljanjem info kutka u školi, prezentacijom za vrijeme sata razrednika, na web stranici škole, društvenim mrežama, u školskom listu. Učenike o volonterstvu će informirati razrednici na satu razrednika, koordinatori i zamjenici koordinatora na Vijeću učenika, roditelje razrednike na roditeljskim sastancima i ravnateljica na Vijeću roditelja. Nastavnike o volonterstvu će informirati koordinatori i zamjenici na Nastavničkom vijeću.

Informiranje o provedenim volonterskim aktivnostima i promocija istih odvijat će se putem internetske stranice škole nakon svake volonterske akcije. Vijesti će objavljivati administratorica internetske stranice - voditeljica novinarske grupe.

**Volonteri i način odabira volontera:**

Potrebno je 10 volontera prvih i drugih razreda zanimanja opća gimnazija, ekonomist i drvodjelski tehničar dizajner i zainteresirani učenici trećih razreda.

Za odabir volontera provest će se intervju kroz koji možemo saznati što je to što ih je motiviralo da se prijave u volonterski klub, koja su njihova očekivanja i interesi, što o tome misle njihovi roditelji. Na taj ćemo način olakšati proces uključivanja učenika u volonterske aktivnosti usmjeravajući ih na njima prilagođene volonterske aktivnosti.

Učenici će ispuniti prijavnicu za volontiranje koja sadržava osnovne informacije o volonterima, područja interesa u kojima su učenici zainteresirani volonterski sudjelovati, njihova specifična znanja, vještine, hobije, moguća zdravstvena ograničenja za volontiranje i vremensku raspoloživost učenika za volontiranje.

U volonterske aktivnosti planiramo uključiti i roditelje te vanjske volontere u suradnji s Gradskim društvom Crvenog križa Glina i Volonterskim centrom Glina.

**Edukacija i priprema volontera :**

Kroz projekt „Školontiranje“ PRONI Centar za socijalno podučavanje provest će edukaciju „Biti volonter“ za članove školskih volonterskih klubova u Sisačko-moslavačkoj županiji. Na edukaciji će sudjelovati koordinator/ica školskog volonterskog kluba, njegov/njezin zamjenik/ica, 3 roditelja učenika te 10 učenika uključenih u školski volonterski klub. Edukacija će trajati 4 sata, a uključit će sljedeće teme: uvod u volonterstvo, dobrobiti i vrijednosti volonterstva, motivacija za volontiranje, volontiranje u organizaciji, primjeri iz prakse. Edukacija će biti organizirana početkom 2. polugodišta školske godine 2017./18.

U svrhu planiranja, pripreme i provedbe školskih volonterskih akcija, PRONI Centar za socijalno podučavanje u 2. polugodištu školske godine 2017./18. održat će edukaciju „Naše školonterske akcije“ u trajanju 2 dana (4 sata dnevno). Na edukaciji će sudjelovati koordinator/ica školskog volonterskog kluba, njegov/njezin zamjenik/ica, 3 roditelja učenika te 10 učenika uključenih u školski volonterski klub. Program edukacije uključit će sljedeće teme: uloga volonterstva u životu škole, prednosti školskog volontiranja, kako pokrenuti akciju u školi – planiranje školskih volonterskih akcija, promocija i pronalaženje volontera, uključivanje drugih roditelja, nastavnika i učenika, podrška volonterskim akcijama u školi.

S ciljem jačanja zajedničkih kapaciteta predstavnika organizacija civilnog društva, škola i samih učenika u području planiranja, pripreme i provedbe volonterskih akcija u zajednici, PRONI Centar za socijalno podučavanje krajem školske godine 2017./18. održat će edukaciju „Aktiviraj zajednicu“ u trajanju 3 dana (5 sati dnevno). Na edukaciji će sudjelovati učenici, koordinator/ica školskog volonterskog kluba, njegov/njezin zamjenik/ica, roditelji te predstavnici organizacija civilnog društva. Edukacija će uključiti sljedeće teme: pojam i važnost zajednice, briga o zajednici, mapiranje zajednice i njezinih potreba za volonterstvom, međusektorska suradnja u zajednici, elementi afirmacije u zajednici, metode rada u zajednici, ideje za aktivnu zajednicu. Ova edukacija bit će osnova za provedbu zajedničkih volonterskih akcija u zajednici kroz koje će škola ostvariti suradnju s jednom organizacijom civilnog društva u lokalnoj zajednici.

Početkom školske godine održat će se radionica za učenike, te za tu edukaciju će se pozvati Volonterski klub Glina.

Prije svake volonterske aktivnosti učenicima će se dati usmene upute koji će biti njihovi zadaci i kako će tu aktivnost uspješno obaviti.

**Izrada rasporeda volontiranja:**

Koordinator volontera zajedno s programskim timom izrađuje raspored volontiranja. Raspored volontiranja se izrađuje 14 dana unaprijed koji se objavljuje na web stranici škole. Volonteri moraju potvrditi dolazak na određenu volontersku aktivnost u roku od 3 radna dana koordinatoru na mail.

**Aktivnosti volonterskog programa:**

Dom za starije i nemoćne Glina

|  |  |
| --- | --- |
| **NAZIV POZICIJE** | Koordinator provođenja društvenih igara |
| **OPIS ZADATAKA** | * priprema aktivnosti * priprema društvenih igara * organizacija prostora * priprema simboličnih nagrada * motivacija korisnika za uključivanje u društvene igre * spremanje prostora nakon održavanja aktivnosti * evidencija korisnika |
| **VRIJEME VOLONTIRANJA** | 2 puta mjesečno |
| **POTREBNE KVALIFIKACIJE** | Poznavanje društvenih igara, komunikativnost, , organizacijske sposobnosti |
| **BROJ VOLONTERA** | 4 |
| **VRSTA VOLONTERA (učenici, roditelji ili vanjski volonteri)** | učenici |

**Očekivanja i odgovornosti od volontera:**

Pravila ponašanja za volontere

1. Na volontiranje je potrebno doći u dogovoreno vrijeme
2. Kretanje u Domu dozvoljeno je sukladno pravilima Doma i isključivo uz prethodnu najavu
3. Za vrijeme trajanja volontiranja volonter je dužan osluškivati potrebe starijih osoba te unaprijed planirati aktivnosti i prilagođavati ih korisnicima u dogovoru s koordinatorom volonterom i osobljem Doma
4. Prostor se nakon svake aktivnosti mora pospremiti i ostaviti čistim i urednim
5. Obvezno je slijediti sve upute dobivene od koordinatora volontera ili zamjenika
6. Za sve nejasnoće koje se pojave tijekom volontiranja treba se obratiti koordinatoru volontera ili zamjeniku
7. Svaki volonter odgovoran je za svoje zdravlje, sigurnost i ponašanje na terenu
8. Dužnost je svakog volontera odnositi se prema korisnicima, ostalim kolegama volonterima, koordinatorima volontera , zamjeniku te zaposlenicima Doma s poštovanjem i uvažavanjem
9. Svaki volonter je dužan voditi svoju evidenciju volontiranja koja se dostavlja programskom timu na kraju svakog mjeseca

Učenici Osnovne i Srednje škole Glina

|  |  |
| --- | --- |
| **NAZIV POZICIJE** | Voditeljica decoupage ( dekupaž ) radionice za učenike, nastavnike i roditelje |
| **OPIS ZADATAKA** | * upoznavanje i odabir tehnika rada * priprema i izrada materijala za radionice, prostora, vremena, podjela skupina, planiranje rada i vrste kreativnih tehnika * demonstracija aktivnosti za one koji ne znaju ništa o dekupaž tehnici * nadgledanje i pomaganje korisnicima u aktivnostima * spremanje prostora nakon završetka rada * priprema materijala za izložbu ili prodaju ili poklanjanje * evidencija korisnika |
| **VRIJEME VOLONTIRANJA** | Jedan dan do 6 sati za vrijeme ljetnih praznika, lipanj nakon završetka nastavne godine |
| **POTREBNE KVALIFIKACIJE** | Komunikativnost, afinitet prema kreativnim radionicama, organizacijske sposobnosti |
| **BROJ VOLONTERA** | 8 |
| **VRSTA VOLONTERA (učenici, roditelji ili vanjski volonteri)** | 4 učenika/ce, , 2 roditelja i 2 vanjskih volontera |

|  |  |
| --- | --- |
| **NAZIV POZICIJE** | Voditelj grupe za pomoć u učenju |
| **OPIS ZADATAKA** | * izrada plana aktivnosti učenja (tematske cjeline) * priprema i izrada materijala * odabir prikladnih metoda učenja * provedba radionice * praćenje napretka grupe * poticanje na sudjelovanje i rješavanje zadataka * provjera znanja kroz vježbe * evidencija korisnika |
| **VRIJEME VOLONTIRANJA** | 2 puta tjedno po 2 sata |
| **POTREBNE KVALIFIKACIJE** | Komunikativnost, sposobnost motiviranja korisnika na rad i učenje, organizacijske sposobnosti, znanje u određenim nastavnim predmetima |
| **BROJ VOLONTERA** | 4 |
| **VRSTA VOLONTERA (učenici, roditelji ili vanjski volonteri)** | učenici |

|  |  |
| --- | --- |
| **NAZIV POZICIJE** | Koordinator humanitarnog hoda za obrazovanje |
| **OPIS ZADATAKA** | * priprema i organizacija aktivnosti za provođenje humanitarne akcije prikupljanja sredstva za pomoć djeci Afrike * izrada hodograma humanitarne akcije * određivanje rasporeda lokacija odvijanja aktivnosti * koordiniranje i vođenje programa humanitarne akcije |
| **VRIJEME VOLONTIRANJA** | svibanj 2018. |
| **POTREBNE KVALIFIKACIJE** | Sposobnost koordiniranja timskog rada, sposobnost organiziranja |
| **BROJ VOLONTERA** | 18 |
| **VRSTA VOLONTERA (učenici, roditelji ili vanjski volonteri)** | 12 učenika, 3 roditelja, 3 vanjska volontera |

**Očekivanja i odgovornosti od volontera:**

Pravila ponašanja za volontere

1. Na volontiranje je potrebno doći u dogovoreno vrijeme
2. Za vrijeme trajanja volontiranja volonter je dužan osluškivati potrebe mladih te unaprijed planirati aktivnosti i prilagođavati ih korisnicima u dogovoru s koordinatorom volonterom
3. Prostor se nakon svake aktivnosti mora pospremiti i ostaviti čistim i urednim
4. Obvezno je slijediti sve upute dobivene od koordinatora volontera ili zamjenika
5. Za sve nejasnoće koje se pojave tijekom volontiranja treba se obratiti koordinatoru volontera ili zamjeniku
6. Svaki volonter odgovoran je za svoje zdravlje, sigurnost i ponašanje na terenu
7. Dužnost je svakog volontera odnositi se prema korisnicima, ostalim kolegama volonterima, koordinatorima volontera , zamjeniku te zaposlenicima Škole s poštovanjem i uvažavanjem
8. Svaki volonter je dužan voditi svoju evidenciju volontiranja koja se dostavlja programskom timu na kraju svakog mjeseca

**Način praćenja i evaluacije angažmana volontera:**

Koordinaciju i svakodnevno praćenje volontera provodi koordinator volontera u suradnji s programskim timom. U tu svrhu programski tim povremeno će sudjelovati u aktivnostima na terenu. Koordinator volontera inicirat će prema potrebi grupne sastanke volontera, a najmanje jedanput mjesečno, radi prikupljanja povratnih informacija. Na sastancima sudjeluje i programski tim.

Jedanput godišnje (na kraju godine) s volonterima će se izraditi volonterska radionica kako bi osigurali povratnu informaciju od volontera o uspješnosti aktivnosti u kojima su sudjelovali, dobrobitima volontiranja za njih osobno i za korisnike , izazovima s kojima su se suočavali te preporukama za poboljšanje volonterskih aktivnosti u svrhu pružanja kvalitetnije usluge. Radionicu će provesti koordinator i zamjenik koordinatora

**Sustav nagrađivanja volontera**:

Volonteri će biti nagrađeni zahvalnicama, priznanjima i nagradama.

**Potrebni resursi za provedbu volonterskog programa:**

Potrebni resursi bit će definirani nakon konačne izrade volonterskog programa.